Public procurement notice: Prior Information Notice Without Call For Competition
Published: 2022-03-18
Buyer: Valtiontalouden tarkastusvirasto
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Valtiontaloudentarkastusvirasto (”VTV”) ja eduskunnan kanslia (jäljempänä yhdessä ”Hankintayksikkö”) suunnittelevat yhdessä taloustieteellisen analysointi- ja tietokantapalvelun hankintaa.
Hankintayksikkö kartoittaa tällä tietopyynnöllä hankinnan kohteena olevan palvelun markkinoita ja tiedustelee, olisiko hankinnan kohteen kuvauksen mukainen hankinta mahdollista toteuttaa suunnitellulla tavalla.
Tämä ei ole hankintailmoitus eikä osallistumispyyntö, vaan mahdollisille toimittajille osoitettu tietopyyntö. Tietopyyntö ei velvoita Hankintayksikköä toteuttamaan hankintaa. Mikäli tietopyynnössä kuvattu hankinta päätetään toteuttaa, se saattaa poiketa sisällöltään tai hankintamenettelyn valinnan osalta tietopyynnön sisällöstä.
Tietopyyntöön vastaaminen ei sido mahdollista toimittajaa, eikä ole edellytyksenä myöhemmin mahdolliseen varsinaiseen tarjouskilpailuun osallistumiselle. Tietopyyntöön vastaaminen tai vastaamatta jättäminen ei vaikuta mahdollisen toimittajan asemaan varsinaisessa tarjouskilpailussa. Tietopyyntöön vastaamisesta ei makseta korvausta.
Tietopyynnön tavoitteena on kartoittaa potentiaalisia toimittajia. Tietopyynnön avulla saatu aineisto voi vaikuttaa siihen, miten hankinnan kriteerit asetetaan ja mitä hankintamenettelyä tullaan käyttämään.
Tietopyyntöön vastaamalla potentiaalisilla toimittajilla on mahdollisuus kommentoida hankinnan kuvausta, sen keskeisiä toiminnallisuuksia ja vastata Hankintayksikön kysymyksiin. Kysymykset on esitetty jäljempänä tietopyynnön kohdassa Kuvaus hankinnasta.
Pyydämme ilmoittamaan, mikäli vastaus näkemyksenne mukaan sisältää liikesalaisuuksia tai muuta salassa pidettävää tietoa. Pyydämme yksilöimään ja merkitsemään kyseiset tiedot selvästi merkinnällä ”Luottamuksellinen”.
Pyydämme lähettämään vastaukset tietopyyntöön 29.3.2022 klo 12 mennessä sähköpostitse osoitteeseen info@hankintajuristit.fi.
Hankinnan kohteen kuvaus ja tietopyynnön kysymykset ovat saatavilla pyydettäessä myös englanniksi sähköpostitse osoitteesta info@hankintajuristit.fi.
VTV ja eduskunnan kanslia toteuttavat yhteishankinnan, jossa näiden tarkoituksena on hankkia samalta toimittajalta taloustietojen analysointi- ja tietokantapalvelut. VTV:n ja eduskunnan kanslian palveluidentarpeessa on kuitenkin eroavaisuuksia, minkä vuoksi hankinnan kohteen kuvaukset ovat määriteltynä molempien palveluiden osalta erikseen.
Järjestelmän avulla voi nopeuttaa tai automatisoida tilastotietojen haun, käsittelyn ja analysoinnin finanssipolitiikan valvonnan työssä. Järjestelmän taustadatan tulisi sisältää kattavasti mm. makrotalouteen, julkistalouteen ja työmarkkinoihin liittyvät aineistot ja tilastojulkaisut ainakin Suomen, pohjoismaiden ja muiden EU-jäsenmaiden osalta. Muiden maiden osalta riittävät keskeisimmät tunnusluvut (esim. BKT (ESA 2010 alaerät), työllisyysaste, työttömyysaste, velkasuhde, alijäämä, inflaatio).
Aineistojen ja tilastojulkaisujen alkuperäisenä tuottajana tulee olla vähintään Suomen Tilastokeskus, Eurostat, DG-ECFIN, OECD, IMF. Lisäksi järjestelmän tietopohjan tulee sisältää kokonaistaloudellisia ennusteita julkaisevien toimijoiden ennustelukuja ainakin Suomen osalta. Toimijoista mukana on oltava ainakin Valtiovarainministeriö, Suomen pankki, tutkimuslaitokset (esim. ETLA, PTT) ja yksityispankit (ainakin Nordea, OP).
Järjestelmän tulisi mahdollistaa pääsy (sovelluksen tai muun käyttöliittymän kautta) myös aikasarjojen datojen vintageihin, eli aikasarjan aiempiin versioihin. Metatietojen (kuten esim. vintagen julkaisuajankohdan) sujuva haku on oltava mahdollista. Metatiedoissa on käytävä ilmi datan alkuperäislähde, ja siihen on tekijänoikeusperiaatteiden mukaan viitattava.
Järjestelmän tuottaman tiedon tulee olla siirrettävissä vähintään Microsoft Excel, Microsoft PowerPoint ja RStudio työkaluihin.